ടു യുയു

ചൈനീസ് വംശജയായ വൈദ്യ ശാസ്ത്ര ഗവേഷകയാണ് ടു യുയു(Tu Youyou). 2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം വില്യം സി കാംബൽ, സതോഷി ഒമുറ എന്നിവർക്കൊപ്പം പങ്കിട്ടു.  പരാദരോഗമായ മലമ്പനിക്ക് 'ആർട്ടമിസിനിൻ'എന്ന ഔഷധം വികസിപ്പിച്ചെടുത്തതിവരാണ്.  ഈ ഔഷധത്തിന്റെ സഹായത്തോടെ ഏഷ്യൻ രാജ്യങ്ങളിലും ആഫ്രിക്കൻ രാജ്യങ്ങളിലും മലേറിയ മരണനിരക്ക് വലിയ തോതിൽ കുറയ്ക്കാൻ കഴിഞ്ഞു. 
ജീവിതരേഖ
1930 ൽ ജനിച്ച യുയു ടൂ, വൈദ്യശാസ്ത്ര നൊബേലിന് അർഹയാകുന്ന പതിമൂന്നാമത്തെ വനിതയാണ്, ചൈനയിൽ നിന്ന് വൈദ്യശാസ്ത്ര നൊബേൽ നേടുന്ന ആദ്യ വ്യക്തിയും. ബെയ്ജിങ് മെഡിക്കൽ യൂണിവേഴ്‌സിറ്റിയുടെ ഫാർമസി വകുപ്പിൽനിന്ന് ബിരുദം നേടി.  പരമ്പരാഗത ഔഷധങ്ങളുടെ പ്രയോഗത്തിലൂടെ മലേറിയയ്ക്ക് മരുന്ന് കണ്ടെത്താൻ അവർ നിരവധി  ശ്രമങ്ങൾ നടത്തി. 'ആർ​ട്ടി​മീ​സിയ ആ​നു​വ' ( Artemisia annua ) എന്ന സസ്യത്തിന്റെ സത്തിൽ നിന്ന് നിർമ്മിച്ച 'ആർട്ടമിസിനിൻ' എന്ന  ഔഷധത്തിന് മലമ്പനി പരാദങ്ങളെ നശിപ്പിക്കാൻ,  ശേഷിയുണ്ടെന്ന് പരീക്ഷണങ്ങളിൽ തെളിഞ്ഞു. ലോകമെങ്ങും ഉപയോഗിക്കപ്പെടുന്ന ഈ ഔഷധം ആഫ്രിക്കയിൽ മാത്രം വർഷംതോറും ഒരുലക്ഷം പേരുടെ ജീവൻ രക്ഷിക്കുന്നു എന്നാണ് കണക്കാക്കപ്പെട്ടിട്ടുണ്ട്. 

പുരസ്കാരങ്ങൾ
 2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം
അവലംബം

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1930-ൽ ജനിച്ചവർ
വർഗ്ഗം:ഡിസംബർ 30-ന് ജനിച്ചവർ